stanford-oval/wikipedia huggingface dataset:
เขตมิสซังราชบุรี
สถิติ

สถิติมิสซังโรมันคาทอลิกราชบุรี ตั้งแต่ปี พ.ศ. 2556 - 2565 มีดังนี้
| 0 | 1 | 2 | 3 | 4 | 5 | 6 | 7 | 8 | 9 |
| --- | --- | --- | --- | --- | --- | --- | --- | --- | --- |

| ข้อมูล | พ.ศ. 2556 | พ.ศ. 2557 | พ.ศ. 2558 | พ.ศ. 2559 | พ.ศ. 2560 | พ.ศ. 2561 | พ.ศ. 2562 | พ.ศ. 2563 | พ.ศ. 2565 |
| ชาวคาทอลิก | 15,719 | 15,733 | 15,737 | 15,754 | 18,313 | 18,718 | 18,321 | 17,888 | 16,440 |
| บาทหลวงมิสซัง | 58 | 58 | 58 | 57 | 58 | 61 | 59 | 59 | 59 |
| บาทหลวงนักบวช | 17 | 18 | 19 | 19 | 16 | 18 | 17 | 15 | 14 |
| ภราดา | 7 | 10 | 12 | 11 | 4 | 7 | 6 | 6 | 8 |
| ภคินี | 108 | 113 | 109 | 109 | 106 | 111 | 106 | 105 | 107 |
| โบสถ์ | 32 | 32 | 32 | 32 | 32 | 32 | 31 | 31 | 31 |
รูปหกเหลี่ยม

| รูปหกเหลี่ยมปรกติ |
| --- | --- |
รูปหกเหลี่ยมปรกติ
ชนิด: รูปหลายเหลี่ยมปรกติ
ขอบและจุดยอด: 6
สัญลักษณ์ชเลฟลี: {6}, t{3}
ค็อกซีเตอร์-ดืยน์กิน:  
กรุปสมมาตร: สมมาตรdihedral (D6), อันดับ 2×6
มุมภายใน (องศา): 120°
รูปหลายเหลี่ยมคู่กัน: ตัวมันเอง
สมบัติ: รูปหลายเหลี่ยมนูน, มีวงกลมล้อมได้, ด้านเท่า, isogonal, isotoxal
ในทางเรขาคณิต รูปหกเหลี่ยม หมายถึงเป็นรูปหลายเหลี่ยมแบบหนึ่งที่มีด้าน 6 ด้าน และจุดยอด 6 จุด
รูปหกเหลี่ยมปรกติ

สัญลักษณ์ชเลฟลีของรูปหกเหลี่ยมปรกติ คือ {6}
มุมภายในของหกเหลี่ยมปกติ หรือหกเหลี่ยมด้านเท่า (มีความยาวด้านเท่ากันทุกด้าน และขนาดมุมเท่ากันทุกมุม) เท่ากับ 120° รูปหกเหลี่ยมด้านเท่าก็เหมือนกับรูปสี่เหลี่ยมจัตุรัส และสามเหลี่ยมด้านเท่า ที่สามารถวางเรียงในแนวระนาบต่อกันไปโดยไม่มีช่องว่าง และมีประโยชน์มากสำหรับการสร้าง เทสเซลเลชัน หรือ การวางรูปซ้ำ ๆ ต่อกันจนเต็มระนาบโดยไม่ซ้อนทับกันหรือมีช่องว่าง ช่องรังผึ้งช่องหนึ่งเป็นรูปหกเหลี่ยมด้วยเหตุผลดังกล่าวนี้ และเนื่องจากรูปทรงนี้ทำให้สามารถใช้วัสดุการสร้างและพื้นที่ได้อย่างมีประสิทธิภาพ สำหรับ Voronoi diagram ของตาข่ายสามเหลี่ยมด้านเท่า เป็นเทสเซลเลชั่นรังผึ้งของหกเหลี่ยมนั่นเอง
พื้นที่ของหกเหลี่ยมด้านเท่า ที่มีความยาวด้าน  a\,\! มีค่า
A={\frac {6}{2}}a^{2}\cos {\frac {\pi }{6}}={\frac {3{\sqrt {3}}}{2}}a^{2}\simeq 2.59808a^{2}
เส้นรอบรูป หรือความยาวรอบรูปหกเหลี่ยม ที่มีความยาวด้านละ   a\,\! หน่วย มีค่าเท่ากับ  6a\,\! และมีเส้นผ่าศูนย์กลางยาวสุด  2a\,\! เส้นผ่าศูนย์กลางสั้นสุด  {\sqrt {3}}a\,\!
ไม่มีทรงตันเพลโตแบบใดที่สร้างขึ้นจากรูปหกเหลี่ยมด้านเท่าเลย ทรงตันอาร์คิมิดิสที่มีหน้าหกเหลี่ยม ได้แก่ ทรงสี่หน้าปลายตัด (truncated tetrahedron), ทรงแปดหน้าปลายตัด (truncated octahedron), ทรงยี่สิบหน้าปลายตัด (truncated icosahedron; รูปทรงลูกฟุตบอล และโครงสร้างฟูลเลอรีน) คิวบอกทาฮีดรอนปลายตัด (truncated cuboctahedron) และทรงสามสิบสองหน้าปลายตัด (truncated icosidodecahedron)
ในภาษาฝรั่งเศส คำว่า l'hexagone (รูปหกเหลี่ยม) มักจะหมายถึงประเทศฝรั่งเศส เพราะประเทศนี้มีรูปร่างคล้ายรูปหกเหลี่ยม
การสร้างรูปหกเหลี่ยม

รูปหกเหลี่ยมปกติ สามารถสร้างได้ด้วยวงเวียนและไม้บรรทัด ต่อไปนี้เป็นภาพเคลื่อนไหวแสดงขั้นตอนการวาดรูปหกเหลี่ยมดังกล่าวตาม Proposition 15 เล่ม IV จากตำรา Elements ของยูคลิด
ดูเพิ่ม

สถานีย่อยคณิตศาสตร์
จำนวนหกเหลี่ยม (hexagonal number)
ภาพเคลื่อนไหวแสดงการสร้างรูปหกเหลี่ยมด้านเท่า
โชติ สุวัตถิ

ศาสตราจารย์โชติ สุวัตถิ
ศาสตราจารย์ โชติ สุวัตถิ นับเป็นนักวิชาการผู้เชี่ยวชาญในด้านสัตว์น้ำและพรรณพืชคนหนึ่งของประเทศไทย มีผลงานศึกษา วิจัย และอนุกรมวิธานสิ่งมีชีวิตต่าง ๆ เป็นจำนวนมาก เช่น ปลาปักเป้าควาย (Tetraodon suvatti) ก็ได้รับการตั้งชื่อสายพันธุ์ (Species) เพื่อเป็นเกียรติแก่ท่าน อีกทั้งยังเป็นผู้ชำนาญการวาดภาพประกอบทางวิทยาศาสตร์อีกด้วย (Scientific drawing) มีผลงานหนังสือที่ยังใช้อ้างอิงมาจนถึงปัจจุบัน เช่น Fishes of Thailand, Flora of Thailand—old and new, and night and day: Flora of Thailand และ กล้วยไม้เมืองไทย โชติ สุวัตถิ รวบรวม เป็นต้น
ประวัติ

ศาสตราจารย์โชติ เกิดเมื่อวันที่ 24 กุมภาพันธ์ พ.ศ. 2447 ที่ตำบลวัดใหม่ อำเภอเมือง จังหวัดจันทบุรี เป็นบุตรชายของไซ้ และนางเซ็ง สุวัตถิ  จบการศึกษาระดับมัธยมจากโรงเรียนสวนกุหลาบวิทยาลัย ในปี พ.ศ. 2464 ได้รับพระราชทุนการศึกษาจากทุนพระบรมราชชนก (ปัจจุบันคือทุนอานันทมหิดล) ศึกษาต่อด้านเกษตรศาสตร์ จาก มหาวิทยาลัยคอร์แนล ประเทศสหรัฐอเมริกา ในด้านวิชาการ ดำรงตำแหน่งคณบดีคณะประมง มหาวิทยาลัยเกษตรศาสตร์ ระหว่างปี พ.ศ. 2505 - พ.ศ. 2509 คนที่สอง ต่อจากศาสตราจารย์บุญ อินทรัมพรรย์ ผู้ก่อตั้ง  และได้รับปริญญาดุษฎีบัณฑิตกิตติมศักดิ์ สาขาเกษตรศาสตร์ ในปี พ.ศ. 2508
ผลงาน

ศาสตราจารย์โชติได้รับการแต่งตั้งให้ทำหน้าที่กรรมการปรับปรุงพจนานุกรม ฉบับราชบัณฑิตยสถาน พ.ศ. 2493 เมื่อปี พ.ศ. 2520 ด้วย เพื่อให้ทำการชำระนิยามศัพท์ทางด้านชีววิทยาด้วย ซึ่งปัจจุบันทางคณะประมง มหาวิทยาลัยเกษตรศาสตร์ ได้ยกย่องเกียรติคุณของศาสตราจารย์โชติด้วยการตั้งชื่ออาคารหลังที่ 2 ของคณะว่า "อาคารโชติ สุวัตถิ"
เครื่องราชอิสริยาภรณ์

พ.ศ. 2526 –  เครื่องราชอิสริยาภรณ์อันมีเกียรติยศยิ่งมงกุฎไทย ชั้นสูงสุด มหาวชิรมงกุฎ (ม.ว.ม.)
พ.ศ. 2517 –  เครื่องราชอิสริยาภรณ์อันเป็นที่เชิดชูยิ่งช้างเผือก ชั้นที่ 1 ประถมาภรณ์ช้างเผือก (ป.ช.)
พ.ศ. 2508 –  เหรียญดุษฎีมาลา เข็มศิลปวิทยา (ร.ด.ม.(ศ))
พ.ศ. 2493 –  เหรียญจักรพรรดิมาลา (ร.จ.พ.)
สโมสรฟุตบอลยะดะนาโบน

| --- | --- |
ชื่อเต็ม: สโมสรฟุตบอลยะดะนาโบน
ฉายา: Boxing Cake
ก่อตั้ง: 10 April 2009; 15 ปีก่อน (10 April 2009)
สนาม: สนามกีฬามันดาลาร์ธีรี
ความจุ: 30,000 ที่นั่ง
เจ้าของ:  Dr. Sai Sam Tun
ผู้จัดการ:  U Aung Htun Oo
ผู้ฝึกสอน:  Aung Kyaw Moe
ลีก: เมียนมาเนชันแนลลีก
2023: อันดับที่ 10
สโมสรฟุตบอลยะดะนาโบน (พม่า: ရတနာပုံ ဘောလုံး အသင်း ออกเสียง: [jə.də.nà.bòʊ̯ɰ̃]) เป็นสโมสรฟุตบอลพม่า ตั้งอยู่ที่เมืองมัณฑะเลย์ เป็นหนึ่งในสมาชิกผู้ร่วมก่อตั้งเมียนมาเนชันแนลลีกในปี ค.ศ. 2009 และได้ทำสถิติผู้ชมมากที่สุดถึง 4,000 คนในนัดเปิดฤดูกาล 2017
ผู้เล่น > ผู้เล่นที่ถูกยืมตัว

หมายเหตุ: ธงชาติที่ปรากฏบ่งบอกให้ทราบว่าผู้เล่นคนนั้นสามารถเล่นให้กับชาติใดตามกฎของฟีฟ่าตามความเหมาะสม เพราะผู้เล่นบางคนอาจถือสองสัญชาติ
เกียรติประวัติ

2009, 2009–10
2009–10, 2010, 2014, 2016
2010
ผลงานแบ่งตามฤดูกาล

| ฤดูกาล | ระดับลีก | อันดับ | แข่ง | ชนะ | เสมอ | แพ้ | ได้ | เสีย | คะแนน | ถ้วย | ผู้ทำประตูสูงสุด | ประตู | ผู้จัดการ |
| --- | --- | --- | --- | --- | --- | --- | --- | --- | --- | --- | --- | --- | --- |
| 2009–10 | เนชันแนลลีก | 1 | 14 | 9 | 2 | 3 | 24 | 13 | 29 | ชนะเลิศ |  |  |  Yohan |
| 2010 | เนชันแนลลีก | 1 | 20 | 13 | 5 | 2 | 44 | 16 | 44 |  |  Molo Hilaire Assale | 11 |  Yohan |
| 2011 | เนชันแนลลีก | 9 | 22 | 6 | 5 | 11 | 28 | 31 | 23 |  |  |  |  |
| 2012 | เนชันแนลลีก | 3 | 26 | 16 | 8 | 2 | 57 | 22 | 56 | รอบก่อนรองชนะเลิศ |  Adama Koné | 16 |  ฌูแซ อัลวิส บอร์ฌิส |
| 2013 | เนชันแนลลีก | 5 | 22 | 8 | 8 | 6 | 28 | 20 | 32 |  |  Yan Paing | 6 |  U Zaw Lay Aung |
| 2014 | เนชันแนลลีก | 1 | 22 | 15 | 6 | 1 | 43 | 16 | 51 | รอบรองชนะเลิศ |  Edison Fonseca | 21 |  U Khin Mg Tint |
| 2015 | เนชันแนลลีก | 2 | 22 | 14 | 4 | 4 | 53 | 30 | 46 | รองชนะเลิศ |  Keith Martu Nah | 10 |  เรอเน เดอซาแยร์ |
| 2016 | เนชันแนลลีก | 1 | 22 | 17 | 3 | 2 | 52 | 18 | 34 | รอบรองชนะเลิศ |  Win Naing Soe | 16 |  เรอเน เดอซาแยร์ |
| 2017 | เนชันแนลลีก | 3 | 22 | 14 | 5 | 3 | 50 | 27 | 47 | รอบรองชนะเลิศ | Patrick Asare | 10 |  เรอเน เดอซาแยร์ |
| 2018 | เนชันแนลลีก | 5 | 22 | 9 | 7 | 6 | 37 | 30 | 34 |  |  |  |  |
| 2019 | เนชันแนลลีก | 4 | 22 | 9 | 5 | 8 | 41 | 32 | 32 |  |  |  |  |
| 0 | 1 | 2 |
| --- | --- | --- |
| ชนะเลิศ | รองชนะเลิศ | อันดับที่ 3 |
แหล่งข้อมูลอื่น

เว็บไซต์ของสโมสรอย่างเป็นทางการ เก็บถาวร 2013-12-20 ที่ เวย์แบ็กแมชชีน
วิฆเนศ ทรงธรรม

วิฆเนศ ทรงธรรม (Wickanet Songtham) (เกิด 14 กรกฎาคม พ.ศ. 2502) เป็นนักธรณีวิทยาและ นักบรรพชีวินวิทยา ผู้เชี่ยวชาญด้านซากดึกดำบรรพ์พืช มีภูมิลำเนาเกิดที่อำเภอขลุง จังหวัดจันทบุรี เป็นบุตรคนที่ 4 จากจำนวน 5 คน ของนายจินดา ทรงธรรม และนางสวงค์ ทรงธรรม (สง่าเนตร)
ประวัติ

ประถมศึกษา โรงเรียนขลุงศรีหฤทัย อำเภอขลุง จังหวัดจันทบุรี
มัธยมศึกษาตอนต้น โรงเรียนขลุงรัชดาภิเษก อำเภอขลุง จังหวัดจันทบุรี
มัธยมศึกษาตอนปลาย โรงเรียนเบญจมราชูทิศ จังหวัดจันทบุรี
วท.บ. (ธรณีวิทยา) พ.ศ. 2527 มหาวิทยาลัยเชียงใหม่
วท.ม. (ธรณีวิทยา) พ.ศ. 2543 มหาวิทยาลัยเชียงใหม่
Ph.D. (Geology) พ.ศ. 2546 มหาวิทยาลัยเชียงใหม่
วิทยานิพนธ์ปริญญาเอกหัวข้อเรื่อง Stratigraphic Correlation of Tertiary Basins in Northern Thailand Using Algae Pollen and Spores ได้รับรางวัลวิทยานิพนธ์ดีเด่นจากมหาวิทยาลัยเชียงใหม่ ปีการศึกษา 2546
วิฆเนศ ทรงธรรม หรือ ดร.วิฆเนศ ทรงธรรม เข้ารับราชการครั้งแรกเมื่อวันที่ 29 มกราคม 2529 ในตำแหน่งนักวิทยาศาสตร์ 3 มีภารกิจทำหน้าที่สำรวจจัดทำแผนการขุดเจาะบ่อน้ำบาดาลที่ศูนย์ปฏิบัติการ รพช. ขอนแก่น สำนักงานเร่งรัดพัฒนาชนบท กระทรวงมหาดไทย ในปี พ.ศ. 2536 ได้โอนย้ายไปรับราชการที่กรมทรัพยากรธรณี กระทรวงอุตสาหกรรม ทำหน้าที่สำรวจและวิจัยซากดึกดำบรรพ์พืชและซากดึกดำบรรพ์สัตว์ไม่มีกระดูกสันหลัง
ประวัติการทำงาน

2528 ศูนย์ปฏิบัติการ รพช. นครราชสีมา
2529-2536 ศูนย์ปฏิบัติการ รพช. ขอนแก่น
2536-2554 กรมทรัพยากรธรณี
2554-2562 มหาวิทยาลัยราชภัฏนครราชสีมา
ผลงาน

มีผลงานวิจัยที่นำไปสู่การค้นพบซากดึกดำบรรพ์พืชจากชั้นหินมหายุคซีโนโซอิกมากมาย โดยเป็นการค้นพบซากดึกดำบรรพ์ทางเรณูวิทยา เช่น เรณูสัณฐานของพืชที่ปัจจุบันสูญพันธุ์ไปจากประเทศไทยแล้ว ได้แก่ ทูก้า สปรูซ แท๊กโซเดียม เป็นต้น และยังพบเรณูสัณฐานละอองเรณูของพืชเขตร้อนอีกมากที่นำไปสู่การเข้าใจการเปลี่ยนแปลงภูมิศาสตร์พืชบรรพกาล ระหว่างการวิจัยพบซากดึกดำบรรพ์ของเรณูสัณฐานมากมายและที่มีการศึกษาตั้งสายพันธุ์ใหม่คือสาหร่ายเซลล์เดียว 2 ชนิด คือ Actinastrum bansaense และ Closterium thailandicum ซึ่งเป็นสาหร่ายน้ำจืด
เครื่องราชอิสริยาภรณ์

พ.ศ. 2548 –  เครื่องราชอิสริยาภรณ์อันเป็นที่เชิดชูยิ่งช้างเผือก ชั้นที่ 2 ทวีติยาภรณ์ช้างเผือก (ท.ช.)
พ.ศ. 2544 –  เครื่องราชอิสริยาภรณ์อันมีเกียรติยศยิ่งมงกุฎไทย ชั้นที่ 2 ทวีติยาภรณ์มงกุฎไทย (ท.ม.)
ชลิต กุลกำม์ธร

| พลเรือตรีชลิต กุลกำม์ธรท> ช., ท.ม..ข้อมูลส่วนบุคคล |
| --- | --- |
เกิด: 1 เมษายน พ.ศ. 2444 ตำบลบางกะจะ อำเภอท่าใหม่ จังหวัดจันทบุรี
เสียชีวิต: 20 กรกฎาคม พ.ศ. 2539 (95 ปี)
พรรคการเมือง: ประชาธิปัตย์ (2498–2539)
คู่สมรส: สำอางค์ กุลกำม์ธร
บุพการี: กู้ (บิดา) เหรียญ (มารดา)
ศิษย์เก่า: โรงเรียนวัดปทุมคงคา   โรงเรียนนายเรือ
ยศที่ได้รับการแต่งตั้ง
ยศ:  พลเรือตรี

พลเรือตรี ชลิต กุลกำม์ธร (1 เมษายน พ.ศ. 2444 – 20 กรกฎาคม พ.ศ. 2539) อดีตรัฐมนตรี อดีตรองผู้บัญชาการกองเรือรบ อดีตนายกเทศมนตรีเทศบาลนครกรุงเทพ อดีตสมาชิกสภาผู้แทนราษฎร จังหวัดพระนคร อดีตสมาชิก คณะราษฎร สายทหารเรือ และหนึ่งในผู้ก่อการคราว กบฏแมนฮัตตัน
ประวัติ

พลเรือตรีชลิตเกิดเมื่อวันจันทร์ที่ 1 เมษายน พ.ศ. 2444 ที่ ตำบลบางกะจะ อำเภอท่าใหม่ จังหวัดจันทบุรี บิดาชื่อ กู้ มารดาชื่อ เหรียญ มีพี่ชาย 1 คนชื่อ เซ่ง และน้องสาว 1 คนชื่อ มณี
ด้านชีวิตครอบครัวสมรสกับนาง สำอางค์ กุลกำม์ธร มีบุตร-ธิดาทั้งสิ้น 8 คน
การศึกษา

พลเรือตรีชลิตจบการศึกษาระดับประถมศึกษาจากจังหวัดจันทบุรี ก่อนจะเดินทางมาศึกษาต่อระดับมัธยมศึกษาในกรุงเทพที่ โรงเรียนวัดปทุมคงคา หรือ โรงเรียนปทุมคงคา ในปัจจุบัน
จากนั้นจึงเข้าศึกษาต่อที่ โรงเรียนนายเรือ รุ่น พ.ศ. 2460 กระทั่งจบการศึกษาใน พ.ศ. 2465 โดยตำแหน่งสุดท้ายในชีวิตราชการคือ รองผู้บังคับการกองเรือรบ ซึ่งเพื่อนร่วมรุ่นที่มีชื่อเสียงคือ หลวงธำรงนาวาสวัสดิ์ (ถวัลย์ ธารีสวัสดิ์) หรือต่อมาคือ พลเรือตรี ถวัลย์ ธำรงนาวาสวัสดิ์ หนึ่งใน คณะราษฎร สายทหารเรือและอดีตนายกรัฐมนตรีคนที่ 8 ของไทย
งานการเมือง

ใน การปฏิวัติเปลี่ยนแปลงการปกครอง เมื่อวันศุกร์ที่ 24 มิถุนายน พ.ศ. 2475 พลเรือตรีชลิตซึ่งในขณะนั้นมียศเป็น เรือเอก ได้รับหน้าที่ควบคุมบุคคลสำคัญพร้อมกับเพื่อนทหารเรือ 1 นายและทหารบกอีก 2 นาย
จากนั้นพลเรือตรีชลิตได้รับโปรดเกล้า ฯ แต่งตั้งให้ดำรงตำแหน่งสมาชิกสภาผู้แทนราษฎรชุดที่ 1 โดยเป็นผู้แทนราษฎรประเภทที่ 2 ซึ่งมาจากการแต่งตั้ง เมื่อวันที่ 15 พฤศจิกายน พ.ศ. 2476 ขณะอายุได้ 32 ปีจากนั้นจึงได้รับแต่งตั้งเป็นสมาชิกสภาผู้แทนราษฎรประเภทที่ 2 เรื่อยมาจนถึงวันที่ 31 สิงหาคม พ.ศ. 2488 จึงได้พ้นจากตำแหน่งผู้แทนราษฎรประเภทที่ 2
ใน คณะรัฐมนตรีไทย คณะที่ 11 ซึ่งมี พันตรีควง อภัยวงศ์ เป็นนายกรัฐมนตรี พลเรือตรีชลิตซึ่งขณะนั้นมียศเป็น นาวาเอก ได้ดำรงตำแหน่งเป็นรัฐมนตรีลอยเมื่อวันที่ 2 สิงหาคม พ.ศ. 2487  และได้พ้นจากตำแหน่งในวันเดียวกับที่พ้นจากตำแหน่งผู้แทนราษฎรประเภทที่ 2
พลเรือตรีชลิตไม่เห็นด้วยกับการรัฐประหารเมื่อวันที่ 8 พฤศจิกายน พ.ศ. 2490 และรัฐประหารเมื่อวันที่ 6 เมษายน พ.ศ. 2491 จึงได้เข้าร่วม กบฏแมนฮัตตัน ซึ่งนำโดย นาวาตรี มนัส จารุภา เมื่อวันที่ 24 มิถุนายน พ.ศ. 2494 แต่ไม่สำเร็จทำให้เกิดการกวาดล้างขึ้นในกองทัพเรือเมื่อวันที่ 2 กรกฎาคม พ.ศ. 2494 ทำให้ พลเรือเอก สินธุ์ กมลนาวิน ผู้บัญชาการทหารเรือในขณะนั้นและนายทหารเรือชั้นผู้ใหญ่จำนวน 9 รายต้องพ้นจากตำแหน่งและราชการหนึ่งในนั้นรวมถึงพลเรือตรีชลิตซึ่งขณะนั้นดำรงตำแหน่ง รองผู้บังคับการกองเรือรบ
เมื่อมีการจดทะเบียนจัดตั้ง พรรคประชาธิปัตย์ ขึ้นใน พ.ศ. 2498 พลเรือตรีชลิตจึงได้มาสมัครเป็นสมาชิกพรรคประชาธิปัตย์และได้ลงสมัครรับเลือกตั้งเมื่อวันที่ 15 ธันวาคม พ.ศ. 2500 หรือ 2500/2 ในพื้นที่ จังหวัดพระนคร และได้รับเลือกตั้งเป็นสมาชิกสภาผู้แทนราษฎรจังหวัดพระนครแต่ดำรงตำแหน่งไม่ถึงปีก็พ้นจากตำแหน่งเมื่อเกิดการปฏิวัติภายใต้การนำของ จอมพลสฤษดิ์ ธนะรัชต์ ผู้บัญชาการทหารบกและผู้บัญชาการทหารสูงสุดเมื่อคืนวันจันทร์ที่ 20 ตุลาคม พ.ศ. 2501
ใน พ.ศ. 2511 ได้มีการเลือกตั้งนายกเทศมนตรีเทศบาลนครกรุงเทพ พรรคประชาธิปัตย์ในนาม คณะประชาธิปัตย์ เนื่องจากพระราชบัญญัติพรรคการเมืองยังไม่ได้ถูกตราขึ้นได้ส่งพลเรือตรีชลิตและทีมงานลงสมัครรับเลือกตั้ง ผลปรากฏว่าคณะประชาธิปัตย์ได้รับเลือกตั้งและได้มีการเลือก พลเรือตรีชลิต ให้ดำรงตำแหน่งนายกเทศมนตรีเทศบาลนครกรุงเทพ โดยในปีเดียวกันก็ได้มีการประกาศใช้ พระราชบัญญัติพรรคการเมือง พ.ศ. ๒๕๑๑ พลเรือตรีชลิตก็ได้เป็นหนึ่งในคณะกรรมการบริหารพรรคประชาธิปัตย์ชุดจดทะเบียนจัดตั้ง  ก่อนจะพ้นจากตำแหน่งนายกเทศมนตรีเทศบาลนครกรุงเทพเมื่อ พ.ศ. 2513
ต่อมาเมื่อมีการประกาศใช้ พระราชบัญญัติพรรคการเมือง พ.ศ. ๒๕๑๗ พลเรือตรีชลิตก็ได้เป็นกรรมการบริหารพรรคประชาธิปัตย์ชุดจดทะเบียนจัดตั้งพรรคเมื่อวันที่ 14 พฤศจิกายน พ.ศ. 2517 เป็นลำดับที่ ๔/๒๕๑๗ เช่นเดียวกับปี พ.ศ. 2511 ด้วย
จากนั้นใน พ.ศ. 2519 พลเรือตรีชลิตในวัย 75 ปีได้รับโปรดเกล้า ฯ ให้ดำรงตำแหน่งสมาชิกสภาปฏิรูปการปกครองแผ่นดินภายหลังจากการปฏิวัติภายใต้การนำของ พลเรือเอก สงัด ชลออยู่ เมื่อวันพุธที่ 6 ตุลาคม พ.ศ. 2519 แต่ดำรงตำแหน่งได้เพียงปีเดียวก็ต้องพ้นจากตำแหน่งเมื่อเกิดการปฏิวัติขึ้นอีกครั้งโดย พลเรือเอกสงัด เมื่อวันพฤหัสบดีที่ 20 ตุลาคม พ.ศ. 2520 และพลเรือตรีชลิตก็ไม่ได้ยุ่งเกี่ยวกับการเมืองอีก
ถึงแก่กรรม

พลเรือตรีชลิตถึงแก่กรรมเมื่อวันที่ 20 กรกฎาคม พ.ศ. 2539 ขณะอายุได้ 95 ปี 3 เดือน 19 วัน โดยได้มีงานพระราชทานเพลิงศพที่เมรุ วัดธาตุทอง เมื่อวันเสาร์ที่ 2 พฤศจิกายน พ.ศ. 2539
เครื่องราชอิสริยาภรณ์

พ.ศ. ๒๔๙๙ –  เครื่องราชอิสริยาภรณ์อันเป็นที่เชิดชูยิ่งช้างเผือก ชั้นที่ 2 ทวีติยาภรณ์ช้างเผือก (ท.ช.)
พ.ศ. ๒๔๙๔ –  เครื่องราชอิสริยาภรณ์อันมีเกียรติยศยิ่งมงกุฎไทย ชั้นที่ 2 ทวีติยาภรณ์มงกุฎไทย (ท.ม.)
พ.ศ. ๒๔๘๑ –  เหรียญรัตนาภรณ์ รัชกาลที่ 8 ชั้นที่ 4 (อ.ป.ร.4)
แรคำ ประโดยคำ

แรคำ ประโดยคำ เป็นนามปากกาของ รองศาสตราจารย์ สุพรรณ ทองคล้อย เกิดเมื่อวันที่ 9 มกราคม พ.ศ. 2496 ที่อำเภอนายายอาม จังหวัดจันทบุรี ได้รับปริญญาศิลปศาสตรบัณฑิต (ภาษาไทย) จากมหาวิทยาลัยเชียงใหม่ และปริญญาอักษรศาสตรมหาบัณฑิต (วรรณคดี) จากจุฬาลงกรณ์มหาวิทยาลัย
เคยรับราชการอยู่ที่จังหวัดขอนแก่น ปัจจุบันรับราชการตำแหน่งรองศาสตราจารย์ ประจำภาควิชาภาษาไทย คณะมนุษยศาสตร์ มหาวิทยาลัยเชียงใหม่ และในปลายปี 2538 เดินทางไปสอนภาษาไทยให้กับนักศึกษาเยอรมัน ในภาควิชา ภาษาเอเซียตะวันออกเฉียงใต้ มหาวิทยาลัย Passau รัฐบาวาเรีย
ผลงานที่ตีพิมพ์แล้ว

แรคำ (2528) รางวัลกวีนิพนธ์ดีเด่น จากคณะกรรมการพัฒนาหนังสือแห่งชาติ และเข้ารอบสุดท้ายรางวัลซีไรต์
ลานชเล (2533) รางวัลชมเชยกวีนิพนธ์ 2534 จากคณะกรรมพัฒนาหนังสือแห่งชาติ
ดิน น้ำ ลม ไฟ (2535) เข้ารอบสุดท้ายรางวัลซีไรต์
น้ำพุรุ้ง (2538) เข้ารอบสุดท้ายรางวัลซีไรต์
อุตระ (2540) นิยายเรื่องแรก
ในเวลา (2541) รางวัลซีไรต์
ไฟต่อฝัน (2542) ความเรียง
เครื่องราชอิสริยาภรณ์

พ.ศ. 2554 –  เครื่องราชอิสริยาภรณ์อันมีเกียรติยศยิ่งมงกุฎไทย ชั้นสูงสุด มหาวชิรมงกุฎ (ม.ว.ม.)
พ.ศ. 2549 –  เครื่องราชอิสริยาภรณ์อันเป็นที่เชิดชูยิ่งช้างเผือก ชั้นที่ 1 ประถมาภรณ์ช้างเผือก (ป.ช.)
พ.ศ. 2546 –  เหรียญจักรพรรดิมาลา (ร.จ.พ.)
อำเภอตาโลเซนเจย

| อำเภอตาโลเซนเจย ស្រុកតាលោសែនជ័យ |
| --- | --- |
อำเภอ (สฺรุก)
อำเภอตาโลเซนเจยที่ตั้งในประเทศกัมพูชา
พิกัด: 12°24′N 103°42′E﻿ / ﻿12.400°N 103.700°E﻿ / 12.400; 103.700
ประเทศ:  กัมพูชา
จังหวัด: โพธิสัตว์
ตำบล: 2
หมู่บ้าน: 35
เขตเวลา: +7
Geocode: 1507
ตาโลเซนเจย (เขมร: ស្រុកតាលោសែនជ័យ) เป็นอำเภอในจังหวัดโพธิสัตว์ ประเทศกัมพูชา ก่อตั้งขึ้นเมื่อวันที่ 8 มกราคม พ.ศ. 2562 ตามพระราชกฤษฎีกาย่อยที่ 07 អនក្រ.បក โดยนำตำบลตาโลจากอำเภอบากาน และตำบลเพชรรองจากอำเภอพนมกระวาน หมู่บ้านสองแห่ง ได้แก่ เกาะสวายและเกาะวัด ของตำบลคนาร์โตตุง อำเภอบากาน กลายเป็นส่วนหนึ่งของตำบลตาโล เมืองหลักอยู่ที่ตำบลเพชรรอง
ที่ตั้ง

อำเภอตาโลเซนเจยมีอาณาเขตติดกับจังหวัดพระตะบองทางทิศเหนือ และติดกับอำเภอเวียลแวงทางทิศตะวันตกเฉียงเหนือ ไปทางทิศใต้และทิศตะวันตกคืออำเภอพนมกระวาน ด้านตะวันออกติดกับอำเภอบากาน
การปกครอง

ตารางต่อไปนี้แสดงหมู่บ้านในอำเภอตาโลเซนเจย จำแนกตามตำบล
| รหัส | ตำบล (คุ้ม) | หมู่บ้าน (ภูมิ) |
| --- | --- | --- |
| 150701 | ตาโล (Ta Lou) | Kouk Rumlo, Tuol Totueng, Tuol Thma, Buo Chres, Prey Roung, Ta Lou, Thmei, Tuol Chreav, Prey Tao, Boeng Kak, Prey Veang, Serei Kunthea, Trayang Sa, Chhnal Moan, Prey Kantuot, Tang Kouk, Baos Kor, Prahal, Rohal Til, Som Sant, Kaoh Svay, Kaoh Voat |
| 150702 | เพชรรอง (Phteah Rung) | Kaoh Svay, Ta Sas, Kranham, Prey Kanlang, Thlok Dangkao, Bat Rumduol, Kandal, Phteah Rung, Damnak Kansaeng, Damnak Kansaeng, Prohoas Kbal, Chongruk, Chrey Kroem |
นูร์ ดีน หมี่ กว่างเจียง

99 พระนามของอัลลอฮ์โดยฮัจญี นูร์ ดีน
ฮัจญี นูร์ ดีน หมี่ กว่างเจียง (เกิด ค.ศ. 1963) เป็นผู้เชี่ยวชาญในอักษรวิจิตรอิสลาม โดยเฉพาะในแบบซีนีที่มีต้นกำเนิดจากธรรมเนียมมุสลิมจีน
เขาเกิดในมณฑลชานตง โดยเป็นอาจารย์ที่วิทยาลัยอิสลามในเจิ้งโจว มณฑลเหอหนาน และยังเป็นนักวิจัยวัฒนธรรมอิสลามที่สถาบันวิทยาศาสตร์เหอหนาน ใน ค.ศ. 1997 นูร์ ดีนเป็นมุสลิมชาวจีนคนแรกที่ได้รับรางวัล Egyptian Certificate of Arabic Calligraphy และได้รับการรับรองเป็นสมาชิกสมาคมอักษรวิจิตรอียิปต์
แหล่งข้อมูลอื่น

Noor Deen Mi Guangjiang's works at Harvard Art Museums
Haji Noor Deen Mi Guangjiang website
นิติภูมิ นวรัตน์

| ร้อยตำรวจเอกนิติภูมิธณัฐ มิ่งรุจิราลัยป> ช., ป.ม. |
| --- | --- |

สมาชิกสภาผู้แทนราษฎร แบบบัญชีรายชื่อ
ดำรงตำแหน่ง 3 กรกฎาคม พ.ศ. 2554 – 9 ธันวาคม พ.ศ. 2556
หัวหน้าพรรคสุวรรณภูมิ
ดำรงตำแหน่ง 8 กันยายน พ.ศ. 2551 – 8 ตุลาคม พ.ศ. 2552
ที่ปรึกษานายกองค์การบริหารส่วนจังหวัดลำปาง
ดำรงตำแหน่ง พ.ศ. 2564 – พ.ศ. 2566
 
ข้อมูลส่วนบุคคล
เกิด: นิติภูมิ นวรัตน์ 5 มิถุนายน พ.ศ. 2503 (64 ปี) อำเภอเขาสมิง จังหวัดตราด ประเทศไทย
พรรคการเมือง: ประชากรไทย (2529–2547)   เพื่อแผ่นดิน (2550–2551) สุวรรณภูมิ (2551–2552) เพื่อไทย (2554–2561)  ประชาชาติ (2561–2566)  เพื่อชาติ (2566)
ยศที่ได้รับการแต่งตั้ง
รับใช้:  ไทย
สังกัด: กรมตำรวจ
ยศ:  ร้อยตำรวจเอก

ร้อยตำรวจเอก นิติภูมิธณัฐ มิ่งรุจิราลัย (เกิด 5 มิถุนายน พ.ศ. 2503) ชื่อเล่น หมู อดีตสมาชิกสภาผู้แทนราษฎร แบบบัญชีรายชื่อ และอดีตหัวหน้าพรรคสุวรรณภูมิ
ประวัติ

ร้อยตำรวจเอก นิติภูมิธณัฐ มิ่งรุจิราลัย เรียนที่เกิดที่บ้านดงกลาง ตำบลเขาสมิง อำเภอเขาสมิง จังหวัดตราด แต่มาเติบโตที่บ้านซึ้งล่าง ตำบลวันยาว อำเภอขลุง จังหวัดจันทบุรี บิดาชื่อ มิ่ง อยู่พร้อม มารดาชื่อ เชื้อน อยู่พร้อม (สกุลเดิม กลิ่นอยู่ มีเชื้อสายสกุลชัชวาลย์, พูลเกษม และเจริญลาภ) ฝ่ายแม่เป็นคนไทยเชื้อสายจีนแซ่ลี้ และบรรพบุรุษบางสายมาจากอินเดีย เขานับถือศาสนาพุทธ
เดิมนามสกุล อยู่พร้อม แต่เปลี่ยนมาใช้นามสกุลของบิดาบุญธรรมคือ หม่อมราชวงศ์เชาวน์ นวรัตน และเมื่อวันจันทร์ที่ 12 กันยายน พ.ศ.2559 สมเด็จพระวันรัต เจ้าคณะใหญ่คณะธรรมยุตและเจ้าอาวาสวัดบวรนิเวศราชวรวิหาร ประทานชื่อและนามสกุลตามหนังสือเลขที่ 01/2559 ให้ โดยเปลี่ยนชื่อเดิมจาก นิติภูมิ เป็น นิติภูมิธณัฐ และเปลี่ยนนามสกุลใหม่จาก นวรัตน์ เป็น มิ่งรุจิราลัย  โดยนำชื่อบิดาคือนายมิ่งซึ่งมีความหมายว่า สิริ + รุจิราลัย ซึ่งหมายถึงที่อยู่ที่มีความเจริญรุ่งเรืองสว่างไสว และได้เปลี่ยนมาใช้ชื่อนามสกุลอย่างเป็นทางการเมื่อวันพฤหัสบดีที่ 15 กันยายน พ.ศ. 2559
การศึกษาสำเร็จมัธยมศึกษาตอนปลาย (แผนกวิทยาศาสตร์) จาก โรงเรียนเบญจมราชูทิศ จันทบุรี จากนั้นได้รับทุนสโมสรโรตารี่จันทบุรี เข้าเรียนที่โรงเรียนมัธยมแห่งเมืองเซนต์เออร์นาด รัฐวิกตอเรีย เครือรัฐออสเตรเลีย หลังจากกลับประเทศไทย เขาเข้าเรียนที่ สถาบันการศึกษาทางสหกรณ์ ในเวลาเดียวกันก็เรียนชั้นปริญญาตรี สาขาความสัมพันธ์ระหว่างประเทศ คณะรัฐศาสตร์ มหาวิทยาลัยรามคำแหง เคยเรียนปริญญาตรี คณะนิติศาสตร์ ประเภท External Program ของมหาวิทยาลัยลอนดอน แต่ไม่สำเร็จ เคยเป็นนิสิตปริญญาโท ภาควิชาการวางแผนภาคและเมือง คณะสถาปัตยกรรมศาสตร์ จุฬาลงกรณ์มหาวิทยาลัย จบปริญญาโทสาขาบริหารรัฐกิจ คณะรัฐศาสตร์ มหาวิทยาลัยธรรมศาสตร์ จบปริญญาเอกปรัชญาดุษฎีบัณฑิต สาขาประวัติศาสตร์ สถาบันเอเชียและแอฟริกาศึกษา มหาวิทยาลัยมอสโก สหพันธรัฐรัสเซีย เมื่อ 20 กุมภาพันธ์ พ.ศ.2541 สำเร็จหลักสูตรผู้มีคุณวุฒินิติศาสตร์บัณฑิตและรัฐศาสตร์บัณฑิตเป็นนายตำรวจชั้นสัญญาบัตร รุ่นที่ 15 จากโรงเรียนนายร้อยตำรวจ ภายหลังสำเร็จการศึกษาหลักสูตรสูงสุดจาก วิทยาลัยการตำรวจ (บตส.31) วิทยาลัยการทัพบก (วทบ.51) วิทยาลัยมหาดไทย (นปส.57) วิทยาลัยการยุติธรรม (บ.ย.ส.11) วิทยาลัยป้องกันราชอาณาจักร (วปอ.2555/วปม.6) สถาบันวิทยาการตลาดทุน (วตท.5) และสถาบันพัฒนาการเมืองและการเลือกตั้ง (พตส.5)
จบการศึกษาระดับปริญญาเอกทางประวัติศาสตร์ จากสถาบันเอเชียและแอฟริกาศึกษา มหาวิทยาลัยมอสโก อดีตสหภาพโซเวียต
งานการเมือง

ในปี พ.ศ. 2529 ได้เข้าเป็นสมาชิกพรรคประชากรไทย เนื่องจากศรัทธาในตัวสมัคร สุนทรเวช อดีตนายกรัฐมนตรี คนที่ 25 ของประเทศไทย ผู้ก่อตั้งและอดีตหัวหน้าพรรคประชากรไทย
ในการเลือกตั้งสมาชิกสภาผู้แทนราษฎรในประเทศไทย พ.ศ. 2538ได้ลงสมัครสมาชิกสภาผู้แทนราษฎรกรุงเทพมหานคร เขต 6 (เขตยานนาวา, เขตสาธร, เขตบางคอแหลม และเขตคลองเตย) (เฉพาะแขวงคลองเตย) สังกัดพรรคประชากรไทย แต่ไม่ได้รับการเลือกตั้ง
ในการเลือกตั้งสมาชิกสภาผู้แทนราษฎรในประเทศไทย พ.ศ. 2539 ได้ลงสมัครสมาชิกสภาผู้แทนราษฎรกรุงเทพมหานคร เขต 7 (บางกะปิ และ บึงกลุ่ม) สังกัดพรรคประชากรไทย แต่ไม่ได้รับการเลือกตั้ง
ในปี พ.ศ. 2547 ได้ลงสมัครเป็นผู้ว่าราชการกรุงเทพมหานคร ได้หมายเลข 21  แต่ไม่ได้รับเลือก ต่อมาในปี พ.ศ. 2549 ได้ลงสมัครเป็นสมาชิกวุฒิสภาในเขตกรุงเทพมหานคร ได้รับเลือกด้วยคะแนนสูงสุดในบรรดาผู้สมัครทั้งหมดทั่วประเทศ ด้วยคะแนน 257,420 คะแนน แต่ไม่ได้รับการรับรองจากคณะกรรมการการเลือกตั้งในขณะนั้น เพราะถูกร้องเรียนว่าขึ้นเวทีปราศรัยของกลุ่มพันธมิตรประชาชนเพื่อประชาธิปไตย
เคยขึ้นเวทีพันธมิตรประชาชนเพื่อประชาธิปไตยในการกล่าวปราศัยโจมตีการทำงานของระบอบทักษิณ ทั้งในเรื่องผลประโยชน์ทับซ้อน การแทรกแซงองค์กรอิสระ และเคยมีวีซีดีสารคดีการแปรรูปรัฐวิสาหกิจของประเทศอาร์เจนตินาออกมาแจกจ่ายในขณะนั้น โดยมีผู้กล่าวว่าเป็นการสร้างคะแนนเสียงในการลงสมัครสมาชิกวุฒิสภา
หลังจากการรัฐประหารในประเทศไทย พ.ศ. 2549 ได้รับการแต่งตั้งจากคณะมนตรีความมั่นคงแห่งชาติ ให้เป็นสมาชิกสภานิติบัญญัติแห่งชาติ
เดือนตุลาคม พ.ศ. 2550 ทนายความตัวแทนพรรคไทยรักไทย และ ศ.(พิเศษ)ทักษิณ ชินวัตร ได้ประกาศชื่อ นิติภูมิ นวรัตน์ ในรายชื่อพยานโจทก์ในคดีที่ พรรคไทยรักไทย และทักษิณ ฟ้อง ศ. ปราโมทย์ นาครทรรพ และพวก  ต่อศาลอาญา เรื่องปฏิญญาฟินแลนด์ และมีข่าวการเปิดตัว นายเนติภูมิ นวรัตน์ บุตรชายคนโตของนิติภูมิลงสมัครสมาชิกสภาผู้แทนราษฎรในนามพรรคพลังประชาชน แต่ถูกกระแสต่อต้านอย่างหนัก โดยเฉพาะอย่างยิ่งจากฝ่ายพันธมิตรประชาชนเพื่อประชาธิปไตยเดิม จึงย้ายไปลงสมัครในนามพรรคเพื่อแผ่นดินแทน
ในการเลือกตั้งสมาชิกสภาผู้แทนราษฎรในประเทศไทย พ.ศ. 2550 ได้ลงสมัครสมาชิกสภาผู้แทนราษฎรกรุงเทพมหานคร เขต 7 (บางกะปิ สะพานสูง มีนบุรี ลาดกระบัง) สังกัดพรรคเพื่อแผ่นดิน แต่ไม่ได้รับเลือก ต่อมาในปี พ.ศ. 2551 ได้ก่อตั้งพรรคการเมืองชื่อ พรรคสุวรรณภูมิ โดย ดร.นิติภูมิ ดำรงตำแหน่งหัวหน้าพรรค แต่จากนั้นในปี พ.ศ. 2552 จึงได้ลาออกจากตำแหน่งหัวหน้าพรรค
ต่อมาวันที่ 15 พฤษภาคม พ.ศ. 2554 นิติภูมิได้เปิดตัวเป็นสมาชิกพรรคเพื่อไทย เพื่อลงสมัครรับเลือกตั้งสมาชิกสภาผู้แทนราษฎรในระบบบัญชีรายชื่อ และได้รับเลือกตั้งเป็นสมาชิกสภาผู้แทนราษฎรในการเลือกตั้งครั้งนี้ด้วย
ในการเลือกตั้งสมาชิกสภาผู้แทนราษฎรในประเทศไทย พ.ศ. 2562 ได้ลงสมัครสมาชิกสภาผู้แทนราษฎรในระบบบัญชีรายชื่อ พรรคประชาชาติ  ลำดับที่ 5 แต่ไม่ได้รับการเลือกตั้ง
ในปี พ.ศ. 2564 ได้รับการแต่งตั้งให้ดำรงตำแหน่งที่ปรึกษานายกองค์การบริหารส่วนจังหวัดลำปาง
ใน การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2566ได้ลงสมัครสมาชิกสภาผู้แทนราษฎรในระบบบัญชีรายชื่อ พรรคเพื่อชาติ ลำดับที่ 6 แต่ไม่ได้รับการเลือกตั้ง
ผลงานทางวิชาการ

เป็นผู้อำนวยการสถาบันเอเชียและแอฟริกาศึกษาของมหาวิทยาลัยอัสสัมชัญ นอกจากนี้ยังเคยเป็นติวเตอร์ภาษาอังกฤษ ที่หน้ามหาวิทยาลัยรามคำแหง ที่นักศึกษารู้จักดีในชื่อ ติวเตอร์หมู เป็นคอลัมนิสต์ประจำคอลัมน์ "เปิดฟ้าภาษาโลก" ของหนังสือพิมพ์ไทยรัฐ เป็นพิธีกรรายการโทรทัศน์รายการ "เปิดเลนส์ส่องโลก" ทางช่อง 3 และ "วิญญาณไทย ใจสากล" ทางโมเดิร์นไนน์ทีวีด้วย
เครื่องราชอิสริยาภรณ์

พ.ศ. 2556 –  เครื่องราชอิสริยาภรณ์อันเป็นที่เชิดชูยิ่งช้างเผือก ชั้นที่ 1 ประถมาภรณ์ช้างเผือก (ป.ช.)
พ.ศ. 2554 –  เครื่องราชอิสริยาภรณ์อันมีเกียรติยศยิ่งมงกุฎไทย ชั้นที่ 1 ประถมาภรณ์มงกุฎไทย (ป.ม.)
พ.ศ. 2532 –  เหรียญพิทักษ์เสรีชน ชั้นที่ 2 ประเภทที่ 2 (ส.ช.)